[bookmark: _Hlk125439477]Na temelju članka 15. Zakona o javnoj nabavi (Narodne novine broj 120/16, 114/22, 48/26, dalje u tekstu: Zakon o javnoj nabavi), članka 14. Statuta  Zavoda za hitnu medicinu Zadarske županije (donesenog od Upravnog vijeća Ustanove 26. svibnja 2023. godine, ur. broj: 01-1710/2023, uz suglasnost osnivača ustanove od dana 21. rujna 2023. godine, Službeni glasnik Zadarske županije 15/23), Upravno vijeće Zavoda za hitnu medicinu Zadarske županije (dalje u tekstu: Upravno vijeće) na 46. sjednici održanoj dana 30.srpnja 2026. godine donosi:

PRAVILNIK O  PROVEDBI POSTUPAKA JEDNOSTAVNE NABAVE

I. OPĆE ODREDBE
Članak 1.
Ovim Pravilnikom o provedbi postupaka jednostavne nabave (u daljnjem tekstu: Pravilnik) utvrđuju se pravila, uvjeti i postupci u provođenju postupaka jednostavne nabave Zavoda za hitnu medicine Zadarske županije (dalje u tekstu: Zavod ili Naručitelj).

Članak 2.
Jednostavna nabava je nabava roba i usluga procijenjene vrijednosti manje od 50.000,00 eura, te nabava radova procijenjene vrijednosti manje od 100.000,00 eura na koje se ne primjenjuju odredbe Zakona o javnoj nabavi.

Za nabave čija je procijenjena vrijednost jednaka ili viša od vrijednosti iz prethodnog stavka primjenjuje se Zakon o javnoj nabavi. 

Procijenjena vrijednost nabave izražava vrijednost nabave, bez poreza na dodanu vrijednost (PDV).

U provedbi postupaka jednostavne nabave, osim ovog Pravilnika, Zavod je obvezan primjenjivati i važeće zakonske i podzakonske propise, te druge akte koji se odnose na pojedini predmet nabave.

Postupak jednostavne nabave čija je procijenjena vrijednost veća od 15.000,00 eura Zavod je obvezan provesti putem modula jednostavne nabave u Elektronički oglasnik javne nabave Republike Hrvatske (dalje u tekstu: EOJN RH).

Za nabavu robe i usluga čija je procijenjena vrijednost veća od 25.000,00 eura te za nabavu radova čija je procijenjena vrijednost veća od 45.000,00 eura Zavod je obvezan provesti postupak jednostavne nabave putem javne objave u modulu jednostavne nabave EOJN RH. 

Iznimno od ovog stavka, Zavod nije obvezan provesti postupak jednostavne nabave putem javne objave u modulu jednostavne nabave, već s pozivom odabranim gospodarskim subjektima putem modula jednostavne nabave u EOJN RH:
a) ako nije podnesena nijedna ponuda ili nijedna valjana ponuda u prethodno provedenom postupku jednostavne nabave, pod uvjetom da početni ugovorni uvjeti nisu bitno izmijenjeni;

b) ako zbog objektivnih razloga predmet nabave može izvršiti, isporučiti ili pružiti samo određeni gospodarski subjekt, i to:
1. ako je predmet nabave stvaranje ili stjecanje jedinstvenog umjetničkog djela ili umjetničke izvedbe
2. ako iz tehničkih razloga predmet nabave može isporučiti samo određeni gospodarski subjekt ili
3. ako je to nužno radi zaštite isključivih prava, uključujući prava intelektualnog vlasništva

c) ako postoji iznimna žurnost uzrokovana događajima koje naručitelj nije mogao predvidjeti niti na njih utjecati.

Razlozi za primjenu iznimke navode se i obrazlažu u objavi u modulu jednostavne nabave EOJN RH.

Članak 3.
Postupci jednostavne nabave u smislu ovog Pravilnika se dijele na:
· postupke nabave čija je procijenjena vrijednost manja od 5.000,00 eura,

· postupke nabave čije je procijenjena vrijednost jednaka ili veća od 5.000,00 eura i jednaka ili manja od 15.000,00 eura za nabavu robe, usluga i nabavu radova,

· postupke nabave čija je procijenjena vrijednost veća od 15.000,00 eura i jednaka ili manja od 25.000,00 eura za nabavu robe i usluga, odnosno čija je procijenjena vrijednost jednaka ili manja od 45.000,00 eura za nabavu radova,

· postupke nabave čija je procijenjena vrijednost veća od 25.000,00 eura i manja od 50.000,00 eura za nabavu robe i usluga odnosno čija je procijenjena vrijednost veća od 45.000,00 eura i manja od 100.000,00 eura za nabavu radova.

Članak 4.
Prilikom određivanja predmeta nabave, Zavod je dužan postupati u duhu dobrog gospodarstvenika, te nabava ne smije biti osmišljena s namjerom izbjegavanja primjene Zakona o javnoj nabavi ili postupaka propisanih ovim Pravilnikom.

Članak 5.
Zavod je, kao Naručitelj, obvezan u provedbi postupaka jednostavne nabave poštovati načela iz članka 4.  Zakona o javnoj nabavi te pravila o sukoba interesa, a u skladu s čl. 75. do 83. Zakona o javnoj nabavi. 

						 Članak 6.
U smislu ovog Pravilnika pojedini pojmovi u muškom rodu su neutralni, a odnose se na muške i ženske osobe, te imaju slijedeća značenja:
1.	„Naručitelj“ - pravna osoba u kojoj se provodi postupak nabave roba, usluga i radova (Zavod);
2.	„ponuditelj“ – gospodarski subjekt koji je u postupku nabave dostavio ponudu,
3.	„odgovorna osoba“ – zakonski zastupnik Zavoda;
4.	„članovi stručnog povjerenstva za jednostavnu nabavu“ – zaposlenici Zavoda/Naručitelja i/ili vanjski savjetnici ovlašteni za sudjelovanje u provedbi pojedinog postupka jednostavne nabave zbog posebnih vještina i znanja o određenom predmetu nabave – najmanje jedan član stručnog povjerenstva za jednostavnu nabavu mora posjedovati važeći certifikat u području javne nabave;
6.	„ostali zaposlenici zaduženi za nabavu“ – zaposlenici Zavoda/Naručitelja koji u opisu poslova i zadataka radnog mjesta imaju zaduženje za bilo koji dio nabavnog procesa Zavoda/Naručitelja i realizacije ugovora;
7.	„ predstavnici Naručitelja“ – predstavnici iz članka 76. st. 2 Zakona o javnoj nabavi;
8.	„tehnički dijalog“ – sastanak s gospodarskim subjektima radi istraživanja tržišta i pribavljanja savjeta za izradu tehničkih karakteristika pri opisu predmeta nabave bez učinka na ograničavanje tržišnog natjecanja, jednakog tretmana gospodarskih subjekata i diskriminacije.

						Članak 7.
Odgovorna osoba Naručitelja odgovorna je:
· za izradu prijedloga plana nabave i svih njegovih izmjena tijekom poslovne godine;
· za organizaciju unutarnjeg ustroja i kvalitetno upravljanje Naručitelja nabavom roba,  usluga i radova provođenjem postupka jednostavne nabave prema Pravilniku o provedbi postupaka jednostavne nabave;
· zaključivanje ugovora o jednostavnoj nabavi prema uvjetima određenim u pozivu i odabranoj ponudi, i narudžbenica;
· imenovanje članova stručnog povjerenstva za jednostavnu nabavu za provedbu postupaka nabave, i to minimalno jedna osoba s važećim certifikatom u području javne nabave; 
· odobravanje svih zahtjeva za jednostavnu nabavu tijekog godine;
· za odluke u postupcima jednostavne nabave;
· sprječavanje korupcijskih aktivnosti.

						Članak 8.
Članovi stručnog povjerenstva za jednostavnu nabavu odgovorni su:
· za provođenje postupaka nabave sukladno Zakonu o javnoj nabavi, ostalim važećim propisima koji reguliraju nabavu i ovim Pravilnikom;
· za ekonomično provođenje postupaka jednostavne nabave;
· za pripremu poziva za dostavu ponuda temeljem Pravilnika;
· za pregled, usporedbu, ocjenu ponuda i rangiranje ponuda prema utvrđenom kriteriju - zapisnk o pregledu i ocjeni ponuda Pravilnika;
· za nepostojanje korupcijskih aktivnosti;
· za etično ponašanje.

U pripremi i provedbi postupka jednostavne nabave sudjeluje minimalno dvije osobe, od toga minimalno jedna mora imati važeći certifikat javne nabave. 
Ponude otvara najmanje jedan član stručnog povjerenstva za javnu nabavu.
Osoba koja sudjeluje u postupku procesa otvaranja ponuda ne mora imati važeći certifikat javne nabave.
II. SPRJEČAVANJE SUKOBA INTERESA
						Članak 9.
Radi sprječavanja sukoba interesa sukladno članku 76. Zakona o javnoj nabavi predstavnici Naručitelja daju izjave o postojanju/nepostojanju sukoba interesa, i to:

· odgovorna osoba Naručitelja – na početku mandata i u vremenu trajanja mandata u slučaju promjene okolnosti koje utječu na sukob interesa
· članovi Upravnog vijeća - na početku mandata i u vremenu trajanja mandata u slučaju promjene okolnosti koje utječu na sukob interesa
· članovi stručnog povjerenstva za jednostavnu nabavu – na početku kalendarske godine imenovanja i tijekom kalendarske godine u slučaju promjene okolnosti koje utječu na sukob interesa 
· ostali zaposlenici zaduženi za nabavu - na početku kalendarske godine imenovanja i tijekom kalendarske godine u slučaju promjene okolnosti koje utječu na sukob interesa.					

						Članak 10.
Naručitelj će na svojim službenim internetskim stranicama objaviti popis gospodarskih subjekata s kojima su predstavnici Naručitelja iz članka 76. stavka 2. točke 1. i 2.  Zakona o javnoj nabavi ili s njima povezane osobe u sukobu interesa.
U pozivu za nadmetanje za svaki pojedini postupak Naručitelj će navesti popis gospodarskih subjekata s kojima su predstavnici Naručitelja ili s njima povezane osobe u sukobu interesa.
Predstavnik Naručitelja iz članka 76. stavka 2. točaka 2. do 5. Zakona o javnoj nabavi obvezan je odmah po saznanju, a najkasnije dan nakon saznanja o postojanju sukoba interesa, izuzeti se iz provedbe postupka javne nabave te o tome obavijestiti čelnika naručitelja.
U tim situacijama čelnik Naručitelja osigurava da predstavnik Naručitelja prestane sa svim aktivnostima u postupku javne nabave, određuje drugu osobu predstavnikom Naručitelja koja preuzima aktivnosti izuzetog predstavnika u postupku javne nabave te osigurava da prethodno sudjelovanje izuzetog predstavnika ne ugrožava daljnji tijek istog postupka.
U slučaju sukoba interesa predstavnika Naručitelja iz članka 76. stavka 2. točke 1. Zakona o javnoj nabavi, kao i u slučaju sukoba interesa predstavnika naručitelja iz članka 76. stavka 2. točaka 2. do 5. Zakona o javnoj nabavi čije izuzimanje iz provedbe postupka javne nabave nije moguće ili se izuzimanjem iz stavka 1. ovoga članka ne može odgovarajuće otkloniti sukob interesa, a nakon odbijanja takve ponude ne preostane niti jedna valjana ponuda, poništit će se postupak javne nabave ako je to potrebno radi zaštite javnog interesa.

III. PLAN NABAVE
						Članak 11.
Plan nabave je akt kojeg donosi Upravno vijeće.
Plan nabave je akt kojim se na transparentan način stavlja javnosti na uvid popis svih potreba za nabavom naručitelja u tekućoj kalendarskoj godini. 
Planom nabave određuju se nabave roba, usluga i nabava radova za financijsku godinu. 
U plan nabave navode se svi predmti nabave čija je procijenjena vrijednost jednaka ili veća od 5.000,00 eura bez pdv-a. Za predmet nabave čija je procijenjena vrijednost roba i usluga do 50.000,00 eura, odnosno za nabavu radova procijenjene vrijednosti do 100.000,00 eura, u plan nabave unose se podaci u skladu s Pravilnikom o planu nabave, registru ugovora, prethodnom savjetovanju i analizi tržišta u javnoj nabavi.

						Članak 12.
Plan nabave donosi se najkasnije 30 dana od dana donošenja financijskog plana Naručitelja i objavljuje u EOJN RH.
Plan nabave može se izmijeniti i/ili dopuniti, a sve njegove izmjene i dopune moraju biti objavljene u EOJN RH.
Plan nabave i sve njegove kasnije promjene Naručitelj je obvezan objaviti u standardiziranom obliku u EOJN RH u roku od osam dana od donošenja ili promjene.
Objavljeni plan nabave i sve njegove kasnije promjene iz tekuće godine moraju biti javno dostupne u EOJN RH do 30. lipnja sljedeće godine.

IV. PRIPREMA PLANA NABAVE
						Članak 13.
Naručitelj započinje u rujnu tekuće godine s izradom prijedloga plana nabave za sljedeću kalendarsku godinu odlukom odgovorne osobe Naručitelja o imenovanju povjerenstva za izradu prijedloga plana nabave.

						Članak 14.
Povjerenstvo za izradu prijedloga plana nabave dostavlja u rujnu svim voditeljima ustrojstvenih jedinica poziv za dostavu zahtjeva za potrebama nabave roba, usluga, i radova u sljedećoj kalendarskoj godini, i to s rokom dostavljanja zahtjeva.
Obrazac zahtjeva za potrebe nabave roba, usluga i radova u sljedećoj kalendarskoj godini sastavni je dio ovog Pravilnika (Prilog 1. i 2.).			
						Članak 15.
Povjerenstvo za izradu prijedloga plana nabave, do 15. listopada izrađuje nacrt prijedloga plana nabave s prijedlogom objedinjavanja nabava po ustrojstvenim jedinicama.
Nacrt prijedloga plana nabave dostavlja se odgovornoj osobi Naručitelja na usklađivanje i usaglašavanje. 
Ispravljeni i dopunjeni, objedinjeni i usuglašeni prijedlog plana nabave dostavlja se Upravnom vijeću na usvajanje.		

V. PROVEDBA POSTUPKA NABAVE ČIJA JE PROCIJENJENA VRIJEDNOST MANJA OD 5.000,00 EURA

Članak 16.
Za nabavu roba, radova ili usluga u vrijednosti do 5.000,00 eura bez PDV-a dovoljno je pribaviti jednu ponudu. 
Voditelj/referent ustrojstvene jedinice koja je krajnji korisnik predmeta nabave popunjava Zahtjev za nabavu i isti dostavlja voditelju ustrojstvene jedinice za financijsko-računovodstvene poslove za izradu financijskog plana na supotpis/ odgovornoj osobi.
Odgovorni voditelj za izradu financijskog plana dužan je izvršiti kontrolu je li predložena nabava u skladu s važećim financijskim planom.
Voditelj/referent ustrojstvene jedinice koja je krajnji korisnik predmeta nabave naručitelja šalje uz zahtjev za nabavu, zaprimljenu urudžbiranu ponudu, izrađuje i izdaje narudžbenicu uz odobrenje odgovorne osobe.
Narudžbenica se izrađuje u četiri primjerka, po jedan primjerak za ponuditelja, voditelja ustrojstvene jedinice/krajnjeg korisnika, odjel financijsko-računovodstvenih poslova, te vlastitu arhivu.
Naručitelj može primjenjivati elektronička sredstva komunikacije.

VI. POSTUPAK JEDNOSTAVNE NABAVE ČIJA JE PROCIJENJENA VRIJEDNOST JEDNAKA ILI VEĆA OD 5.000,00 EURA I JEDNAKA ILI MANJA OD 15.000,00 EURA ZA NABAVU ROBE, USLUGA I NABAVU RADOVA
Članak 17.
Za postupak jednostavne nabave procijenjene vrijednosti jedanke ili veće od 5.000,00 eura i jednaka ili manja od 15.000,00 eura za nabavu robe, usluga I radova predmeta nabave Voditelj ustrojstve jedinice koje je krajnji korisnik predmeta nabave pokreće zahtjev prema prema odgovornoj osobi (Prilog 2.) Pravilnika.
Članovi stručnog povjerenstva za jednostavnu nabavu pokreću poziv, temeljem odluke odgovorne osobe o početku postupka i imenovanju stručnog povjerenstva za pripremu i provedbu postupka jednostavne nabave.
Postupak se pokreće slanjem poziva na dostavu ponude na adrese najmanje dva gospodarska subjekta, prema sadržaju iz čl. 22. ovog Pravilnika (Prilog 3.).

Za postupke jednostavne nabave čija je procijenjena vrijednost jednaka ili manja od 15.000,00 eura Naručitelj može primjenjivati elektronička stredstva komunikacije.

Naručitelj mogu i za postupke čija je procjenjena vrijednost ispod pragova za obaveznu primjenu jednostavne nabave putem EOJN RH (<=15.000,00 EURA), koristiti modul jednostavne nabave. Tada naručitelj slobodno bira jednu od funkcijonalnosti modula jednostavne nabave. 
Naručitelj može objaviti Poziv svim zainteresiranim gospodarskim subjektima na mrežnoj stranici www.zhmzz.hr.

VII. POSTUPAK NABAVE ČIJA JE PROCIJENJENA VRIJEDNOST VEĆA OD 15.000,00 EURA I JEDNAKA ILI MANJA OD 25.000,00 EURA ZA NABAVU ROBE I USLUGA, ODNOSNO ČIJA JE PROCIJENJENA VRIJEDNOST  JEDNAKA ILI MANJA OD 45.000,00 EURA ZA NABAVU RADOVA

Članak 18.
Za postupak jednostavne nabave procijenjene vrijednosti veće od 15.000,00 eura i jednaka ili manja od 25.000,00 eura za nabavu robe i usluga odnosno čija je procijenjena vrijednost jednaka ili manja od 45.000,00 eura za nabavu radova voditelj ustrojstve jedinice koji je krajnji korisnik predmeta nabave pokreće zahtjev prema odgovornoj osobi (Prilog 2.).

Članovi stručnog povjerenstva za jednostavnu nabavu pokreću poziv temeljem odluke odgovorne osobe o početku postupka i imenovanju stručnog povjerenstva za pripremu i provedbu postupka jednostavne nabave.

Postupak jednostavne nabave čija je procijenjena vrijednost veća od 15.000,00 eura Naručitelj je obvezan provesti putem modula jednostavne nabave u EOJN RH prema pravilima EOJN RH s pozivom odabranim gospodarskim subjektima. 
Pozivi se upućuju putem sustava u standardiziranom obliku EOJN RH.
Postupak se pokreće slanjem poziva na dostavu ponude na adrese najmanje tri gospodarska subjekta.
Naručitelj može objaviti poziv svim zainteresiranim gospodarskim subjektima na mrežnoj stranici www.zhmzz.hr.
U slučaju kada se radi o uslugama ili isporukama roba koja traju ili je  zbog samog predmeta nabave potrebno opisati međusobne odnose Naručitelj može uputiti poziv na dostavu ponude jednom ili više gospodarskih subjekata, ovisno o razini tržišnog natjecanja. 

VIII. POSTUPAK NABAVE ČIJA JE PROCIJENJENA VRIJEDNOST NABAVE VEĆA OD 25.000,00 EURA I MANJA OD 50.000,00 EURA ZA NABAVU ROBE I USLUGA ODNOSNO ČIJA JE PROCIJENJENA VRIJEDNOST VEĆA OD 45.000,00 EURA I MANJA OD 100.000,00 EURA ZA NABAVU RADOVA

Članak 19.
Za postupak jednostavne nabave procijenjene vrijednosti veće od 25.000,00 eura i manje od 50.000,00 eura za nabavu robe i usluga, odnosno čija je procijenjena vrijednost veća od 45.000,00 eura i manja od 100.000,00 eura za nabavu radova pokreće se zahtjevom voditelja ustrojstvene jedinice koje je krajnji korisnik predmeta nabave prema odgovornoj osobi (Prilog 2.).

Za nabavu robe i usluga čija je procijenjena vrijednost veća od 25.000,00 eura te za nabavu radova čija je procijenjena vrijednost veća od 45.000,00 eura naručitelj je obvezan provesti postupak jednostavne nabave putem javne objave u modulu jednostavne nabave EOJN RH prema pravilima EOJN RH. 
Pozivi se upućuju putem sustava u standardiziranom obliku EOJN RH.

Iznimno Naručitelj nije obvezan provesti postupak jednostavne nabave putem javne objave u modulu jednostavne nabave, već ga provodi putem modula jednostavne nabave u EOJN RH bez javne objave:

a) ako nije podnesena nijedna ponuda ili nijedna valjana ponuda u prethodno provedenom postupku jednostavne nabave, pod uvjetom da početni ugovorni uvjeti nisu bitno izmijenjeni
b) ako zbog objektivnih razloga predmet nabave može izvršiti, isporučiti ili pružiti samo određeni gospodarski subjekt, i to:
1. ako je predmet nabave stvaranje ili stjecanje jedinstvenog umjetničkog djela ili umjetničke izvedbe
2. ako iz tehničkih razloga predmet nabave može isporučiti samo određeni gospodarski subjekt ili
3. ako je to nužno radi zaštite isključivih prava, uključujući prava intelektualnog vlasništva
c) ako postoji iznimna žurnost uzrokovana događajima koje naručitelj nije mogao predvidjeti niti na njih utjecati.

Razlozi za primjenu iznimke ovoga članka navode se i obrazlažu u objavi u modulu jednostavne nabave EOJN RH.

Članovi stručnog povjerenstva za jednostavnu nabavu pokreću poziv temeljem odluke odgovorne osobe o početku postupka i imenovanju stručnog povjerenstva za pripremu i provedbu postupka jednostavne nabave.
Postupak se pokreće slanjem Poziva na dostavu ponude na adrese najmanje tri gospodarska subjekta.
U slučaju kada se radi o uslugama ili isporukama roba koja traju ili je  zbog samog predmeta nabave potrebno opisati međusobne odnose Naručitelj može uputiti Poziv na dostavu ponude jednom ili više gospodarskih subjekata, ovisno o razini tržišnog natjecanja. 

Naručitelj može objaviti Poziv svim zainteresiranim gospodarskim subjektima na mrežnoj stranici www.zhmzz.hr.

IX. NAČIN PROVEDBE POSTUPAKA JEDNOSTAVNE NABAVE 

                                                   Članak 20.
Zahtjev za nabavu je poseban obrazac i sastavni je dio ovog pravilnika (Prilog 2.), a sadrži slijedeće podatke:
· Podatke o podnositelju
· Naziv predmeta nabave
· Poziciju financijskog plana
· Evidencijski broj nabave iz Plana nabave
· Popis gospodarskih subjekata koje se predlaže pozvati na dostavu ponuda
· Navod objavljuje li se poziv za nametanje na web stranicama naručitelja
· Tehničku specifikaciju predmeta nabave
· Projektnu dokumentaciju u slučaju složenih radova
· Troškovnik

Odgovorni voditelj za izradu financijskog plana dužan je izvršiti kontrolu je li predložena nabava u skladu s važećim financijskim planom, odnosno je li predmetna nabava predviđena planom nabave za tekuću godinu. 
Voditelj ustrojstvene jedinice za financijsko-računovodstvene poslove odgovoran za izradu financijskog plana, te radnik za izradu plana nabave na Zahtjevu (Prilog 2.) potvrđuju odgovornoj osobi da je predmetna nabava planirana u planu.  

Ukoliko predložena nabava nije u skladu s važećim financijskim planom i/ili planom nabave radnici koji su podnijeli zahtjev navode kao napomenu/primjedbu na zahtjev (Prilog 2.) za nabavu uz prijedlog voditelju za izradu financijskog plana, te predloži rebalans financijskog plana i/ili izmjene i dopune plana nabave.

						Članak 21.
Odgovorna osoba Naručitelja potpisom i ovjerom odobrava nabavu, te tako potpisani i ovjereni zahtjev (Prilog 2.) dostavlja članovima stručnog povjerenstva za jednostavnu nabavu.
Članovi stručnog povjerenstva za jednostavnu nabavu temeljem odobrenog zahtjeva izrađuju poziv za dostavu ponude i upućuju ga gospodarskim subjektima naznačenim u odobrenom Zahtjevu (Prilog 2.).
Članovi stručnog povjerenstva za jednostavnu nabavu objaviti će poziv za nadmetanje na web stranicama ukoliko je to naznačeno u zahtjevu (Prilog 2.).
						
Članak 22.
Poziv  za dostavu ponuda (Prilog 3. ovog Pravilnika) iz čl. 17 ovog Pravilnika sadrži najmanje:
1. naziv javnog naručitelja,
2. evidencijski broj nabave.
3. opis predmeta nabave i tehničke specifikacije,
4. kriterij za odabir ponude,
5. rok za dostavu ponude (datum i vrijeme),
6. način dostavljanja ponuda (poštanskim putem, elektoničkim sredstvima komunikacije, i dr.)
7. adresu na koju se ponude dostavljaju,
8. internetsku adresu ili adresu na kojoj se može preuzeti dodatna dokumentacija ako je potrebno,
9. kontakt osobu, broj telefona i adresu e-pošte.

Poziv za dostavu ponuda putem modula EOJN RH generira poziv i drugu dokumentacije o nabavi na osnovu upisanih podataka.

EOJN RH će prilikom pripreme postupka generirati sljedeće dokumente:
· Javni poziv – dokument koji sadrži podatke koji su upisani u sustav (u slučaju jednostavne nabave s javnom objavom)
· Poziv odabranom gospodarskom subjektu (u slučaju kada je riječ o jednostavnoj nabavi s pozivom gospodarskim subjektima)
· Kriteriji za odabir gospodarskog subjekta (ako se koriste)
· Kriteriji za odabir ponude (ako kriterij NIJE samo cijena i ako se ne koristi ručna evaluacija).

Korisnik učitava ostale dokumente u sustav: Tehničke specifikacije, Troškovnik i ostalo.
Naručitelj može podijeliti postupak jednostavne nabave na grupe.
Naručitelj mora u Pozivu za dostavu ponuda odrediti minimalno uvjete pravne sposobnosti predviđene Zakonom o javnoj nabavi.
Naručitelj u Pozivu za dostavu ponuda može odrediti i dostavu drugih dokaza sposobnost predviđenih Zakonom o javnoj nabavi u skladu s predmetom nabave.
Do dana isteka roka za dostavu ponuda, Naručitelj može izmijeniti dokumentaciju o postupku jednostavne nabave ili pozvati dodatne gospodarske subjekte da dostave ponude. 
Sve dokumente koje Naručitelj zahtijeva, natjecatelji ili ponuditelji mogu dostaviti u neovjerenoj preslici s tim da se neovjerenom preslikom smatra i neovjereni ispis elektroničke isprave.
Kad se Poziv za dostavu ponude ne objavljuje na web stranicama Naručitelja ili putem EOJN RH modula, poziv gospodarskom subjektu se dostavlja na dokaziv način (povratnica, faks, e-poštom i dr.).
						
Članak 23.
Rok za dostavu ponuda ne smije biti kraći od 5 dana od dana upućivanja poziva za dostavu ponude gospodarskom subjektu odnosno objavljivanja poziva za dostavu ponuda. 
Naručitelj određuje rok za dostavu ponuda (datum i vrijeme) te minimalni rok valjanosti ponude. 

Za postupke nabave koji se ne provode putem EOJN RH modula, Naručitelj sastavlja Zapisnik o pregledu i ocjeni ponuda sadržajem iz Priloga 4. ovog Pravilnika.

Kod otvaranja ponuda putem EOJN RH sustava, Naručitelj bira jedan od sljedećih načina otvaranja ponuda:
· javno otvaranje ponuda, dostupno javnosti (moguće samo u jednostavnoj nabavi s javnom objavom poziva,
· otvaranje ponuda dostupno isključivo gospodarskim subjektima koji su podnijeli ponudu,
· otvaranje ponuda koje nije javno, dostupno isključivo naručitelju. U tim slučajevima ponude se podnose isključivo elektronički, putem sustava EOJN RH.

Naručitelj može propisati da se dijelovi ponude koje nije moguće dostaviti elektronički dostave fizički na određenu lokaciju. 
Sustav EOJN RH automatski otvara ponude po isteku roka za njihovu dostavu, bez potrebe za intervencijom Naručitelja, i pritom generira zapisnik o otvaranju ponuda.  
U slučajevima kada Naručitelj zahtijeva dostavu dijelova ponude fizičkim putem (npr. jamstva ili uzorci), sustav otvara samo elektroničke dijelove ponuda, dok Naručitelj evidentira pristigle fizičke dijelove u zapisniku generiranom u sustavu EOJN RH.  
Nakon što EOJN RH izvrši otvaranje ponuda, nije moguće naknadno podnositi ponude niti produžiti rok za otvaranje. 
Sustav EOJN izrađuje zapisnik o pregledu i ocjeni ponuda, te odabire najpovoljniju ponuda sukladno kriteriju za odabir ponude.

Nakon otvaranja ponuda, isključivo u sustavu EOJN RH provodi se pregled i ocjena pristiglih ponuda.

Kriterij za odabir ponude u postupcima jednostavne nabave je ekonomski najpovoljnija ponuda.

Cijena ponude uspoređuje se bez poreza na dodanu vrijednost.

Naručitelj može odrediti cijenu kao kriterij za odabir ponude, te u tom slučaju relativni ponder može biti 100%.  
Naručitelj utvrđuje činjenice i okolnosti u postupku nabave, te na temelju utvrđenih činjenica  i okolnosti donosi odluke. 
Odlukom o odabiru odabire se ekonomski najpovoljnija ponuda.
Ako postoje razlozi za poništenje postupka, naručitelj bez odgode donosi odluku o poništenju postupka.
U odluci o odabiru Naručitelj minimalno navodi podatke o naručitelju, predmet nabave ili grupi predmeta nabave, procijenjena vrijednost nabave, naziv ponuditelja čija je ponuda odabrana za sklapanje ugovora, razloge odabira, razloge za isključenje i odbijanja ponuda, ako ih ima, datum donošenja i potpis odgovorne osobe.
U odluci o poništenju postupka, naručitelj minimalno navodi podatke o naručitelju, predmet nabave ili grupi predmeta nabave, procijenjena vrijednost nabave, obrazloženje razloga poništenja, datum donošenja i potpis odgovorne osobe. 
Odluka o odabiru ili odluka o poništenju, dostavlja se svim ponuditeljima koji su dostavili ponudu,  na dokaziv način 
Dostavom odluke o odabiru ili odluke o poništenju na dokaziv način ponuditeljima, smatra se i njena objava na EOJN RH. 
Dostava se smatra obavljenom, istekom dana dostave odnosno objave.
Dostavom odluke, završava postupak jednostavne nabave. 


						Članak 24.
Po potvrdi primitka Odluke o odabiru od strane odabranog ponuditelja, u ustrojstvenoj jedinici za opće i pravne poslove pripremaju se prijedlozi ugovora ili okvirni sporazumi s odabranim ponuditeljem. 

Ugovor se sklapa u pisanom obliku sukladno uvjetima određenim u Pozivu za dostavu ponude i odabranom ponudom. 

Voditelji ustrojstvenih jedinica koji su krajnji korisnici predmeta nabave nabave izdaju narudžbenicu temeljem sklopljenog ugovora o nabavi/okvirnog sporazuma. 

Sklopljen ugovor o nabavi ili okvirni sporazum ugovorne strane mogu digitalno potpisati kvalificiranim elektroničkim potpisom i razmjenjuju u roku od 30 dana od izvršnosti odluke o odabiru za postupke koji se provode u sustavu EOJN RH te se, u tom slučaju, ugovori o javnoj nabavi i okvirni sporazumi te njihove izmjene potpisane digitalnim kvalificiranim potpisom razmjenjuju se elektroničkim sredstvima komunikacije putem sustava EOJN RH.
Naručitelj može dokumentacijom o nabavi odrediti dulji rok za potpisivanje i razmjenu ugovora o javnoj nabavi ili okvirnog sporazuma od roka propisanog, koji u tom slučaju ne smije biti dulji od 90 dana od dana izvršnosti odluke o odabiru. 


					
X. IZVRŠENJE UGOVORA 

Članak 25.
Ugovor se izvršava sukladno uvjetima određenim u pozivu za dostavu ponude i odabranom ponudom. 
Naručitelj je obvezan ustrojiti registar ugovora i okvirnih sporazuma za predmete nabave čija je vrijednost bez PDV-a jednaka ili veća od 5.000,00 eura. 
Naručitelj je obvezan registar ugovora i sve njegove kasnije promjene objaviti u standardiziranom obliku u EOJN RH.
Naručitelj je obvezan ažurirati registar ugovora prema potrebi, a najmanje jedanput u šest mjeseci.

Članak 26.
Osoba koja je iskazala potrebu za nabavom obvezna je pratiti i kontrolirati izvršenje ugovora o nabavi.

Članak 27.
Kontrola izvršenja ugovora treba obuhvatiti:
· preuzimanje i kontrolu ugovorene kvalitete i količine predmeta nabave;
· provjeru ispunjenja svih ugovornih zahtjeva naručitelja;
· ovjeravanje prateće dokumentacije (otpremnica, komisijskih zapisnika i dr.);
· preuzimanje i pohranjivanje atesta, jamstva, certifikata i dr. za predmet nabave;
· reklamacije u slučajevima nepravilne isporuke ili nepoštivanje rokova;
· prema potrebi iniciranje naplate jamstva za uredno ispunjenje ugovori; 
· prema potrebi iniciranje naplate jamstva za otklanjanje nedostataka u jamstvenom roku;
· prema potrebi iniciranje naplate jamstva o osiguranju za pokriće odgovornosti iz djelatnosti za otklanjanje štete koja može nastati u vezi s obavljanjem određene djelatnosti;
· plaćanje i izvršenje ugovornih obveza Naručitelja, u skladu sa procedurama za stvaranja ugovorenih obveza i proceduri zaprimanja i provjere računa, te plaćanja po računima.

XI. PROJEKTI SUFINANCIRANI OD STRANE EUROPSKE UNIJE

Članak 28.
Jednostavna nabava koja se obavlja podugovaranjem u projektima sufinanciranim od strane Europske unije, provode se sukladno obvezama ugovora o bespovratnim sredstvima za pojedini projekt.

XII. IZUZEĆE OD PRIMJENE PRAVILNIKA

Članak 29.

Pravilnik o provedbi postupaka jednostavne nabave se ne primjenjuje do iznosa uređenih ovim pravilnikom na nabavu knjiga, stručne literature, posrednika e-arhiva računa, časopisa, organiziranih seminara, edukacija i kongresa, konzumacije hrane i pića, smještaja, najma nekretnina, usluge pravnog zastupanja od strane odjvetnika, pravno savjetovanje i priprema tijekom zastupanja odvjetnika tijekom postupaka pred sudovima, javnogilježničke usluge tijekom ovjere dokumenata, pravne usluge koje su povezane s izvršavanjem službenih ovlasti, bankarskih usluga i usluga platnog prometa, zajmova i kredita, plaćanja gotovinom/karticom, ugovora o radu, komunalne usluge i naknade, članarine, školarine, prefakturiranje režisjkih troškova između dva proračunska korinsika, rad studenata putem student servisa, usluge koje javni naručitelji pružaju na temelju osnovnog isključivog prava utemeljen na zakonu ili propisu, mrežarine elektirčne energije,  HRT preplata, ENC usluga, FINA usluge te usluge javnih objava EOJN sustava za potrebe Naručitelja.


XIII. PRAVNA ZAŠTITA
Članak 30.
Prigovori se mogu podnositi čelniku tijela u odnosu na odluku o odabiru ili odluku o poništenju postupka jednostavne nabave u roku od 3 dana od dana objave odluke, za nabave čija je procijenja vrijednost veća od 15.000,00 euram, kod postojanja pravnog interesa gospodarskog interesa.


XIV. ZAVRŠNE ODREDBE
Članak 31.
U slučaju izmjena i dopuna Zakona o javnoj nabavi u dijelu koji se odnosi na promjenu vrijednosnih pragova jednostavne nabave, odredbe Pravilnika će se do izmjene na odgovarajući način primjenjivati na nove vrijednosti pragova.

Članak 32.
Danom stupanja na snagu ovog Pravilnika prestaje važiti prethodno doneseni Pravilnik o  jednostavnoj nabavi od dana 31. siječnja 2023. godine, ur.broj: 01-232/2023).

Članak 33.
Ovaj Pravilnik stupa na snagu i primjenjuje se od osmog dana od dana objave na oglasnoj ploči Zavoda.
Izmjene i dopune Pravilnika donose se na način propisan Statutom Zavoda za donošenje njegovih izmjena i dopuna.

U Zadru, dana 30. srpnja 2026. godine
Ur.broj: 01-             /2026

	Predsjednik Upravnog vijeća:
izv. prof. dr.sc. Dario Nakić, dr.med.
 


Prilog 1.
POVJERENSTVO ZA IZRADU PLANA NABAVE

ORGANIZACIJSKA JEDINICA
-----------------------------------

Predmet: Poziv za dostavu zahtjeva za potrebama  nabave roba, usluga, i radova u ________ godini


Povjerenstvo za izradu plana nabave objedinjava potrebe Organizacijskih jedinica i priprema prijedlog Plana nabave za ________. godinu.
Pozivamo Vas da sukladno projekcijama Financijskog plana/ Proračuna do 15. listopada ________. godine povjerenstvu dostavite Vaš plan potreba prema priloženoj tablici sa svim traženim podacima.

	POTREBE ZA NABAVOM RADOVA, ROBA I USLUGA TE PROVEDBI POJEKTNIH NATJEČAJA  NABAVNIH KATEGORIJA ZA ________ GODINU

	
	
	
	
	
	
	

	Organizacijska jedinica _______

	RB
	PROGRAM/PROJEKT IZ PLANA 
	NAZIV PREDMETA NABAVE
	KOLIČINA
	ROK ZA IZVRŠENJE NABAVE
	PROCJENA FINANCIJSKIH SREDSTAVA  
(s PDV-om)
	AKTIVNOST

	1.
	 
	 
	 
	 
	 
	 

	1.1
	 
	 
	 
	 
	 
	 

	1.2
	 
	 
	 
	 
	 
	 

	1.3
	 
	 
	 
	 
	 
	 

	1.4
	 
	 
	 
	 
	 
	 

	1.5
	 
	 
	 
	 
	 
	 

	1.6
	 
	 
	 
	 
	 
	 

	1.7
	 
	 
	 
	 
	 
	 

	1.8
	 
	 
	 
	 
	 
	 

	 
	 
	 
	 
	 
	 
	 

	2.
	 
	 
	 
	 
	 
	 

	 
	 
	 
	 
	 
	 
	 

	 
	 
	 
	 
	 
	 
	 

	 
	 
	 
	 
	 
	 
	 

	
	Voditelj organizacijske jedinice:

	
	
	
	Datum



								Potpis voditelja službe:
								___________________

Prilog 2.

ZAHTJEV ZA POKRETANJE POSTUPKA NABAVE
	Podatci o podnositelju
	

	Naziv predmeta nabave
	

	Pozicija financijskog plana
	

	Evidencijski broj nabave iz Plana nabave
	

	Objavljuje li se poziv za nametanje na web stranicama naručitelja
	


Tehnička specifikacija predmeta nabave/tehnički dijalog: 
	


Napomena: 
	


TROŠKOVNIK:   (upisati predmet nabave*)
	R.b.
	Naziv
	Jedinica   mjere
	Količina
	Cijena 
	Vrijednost 

	1.
	(upisati stavku troškovnika)
	(upisati jedinicu mjere)
	(upisati količinu)
	(upisati)
	(upisati)

	2.
	(upisati stavku troškovnika)
	(upisati jedinicu mjere)
	(upisati količinu)
	(upisati)
	(upisati)

	3.
	(upisati stavku troškovnika)
	(upisati jedinicu mjere)
	(upisati količinu)
	(upisati)
	(upisati)

	…
	
	
	
	
	

	
	Ukupna procijenjena vrijednost nabave:
	


									Voditelj službe/krajnji korisnik
									-------------------------------------
Suglasnost odgovornih osoba da je predložena nabava u skladu s važećim financijskim planom i planom nabave.
	
	Potpis
	Napomena

	Odgovorna osoba za financijski plan
	
	

	Odgovorna osoba za plan nabave
	
	



Adrese za dostavu Poziva na  dostavu ponuda  (za nabave ispod pragova iz članka 12. St. 1. Zakona bez PDV-a) : 
	R.b.
	Naziv
	Sjedište
	Adresa

	1.
	
	
	

	2.
	
	
	

	3.
	
	
	

	4.
	
	
	



Odgovorna osoba
____________________



Prilog 3.















POZIV NA DOSTAVU PONUDE

za provedbu postupka jednostavne nabave 
za______________


























, ______________. godine 
Sadržaj:

I. PREDMET NABAVE	
1.1. Opis  predmeta nabave:	
1.2.   Količina predmeta nabave odnosno opseg predmeta nabave	
1.3. Procijenjena vrijednost nabave:	

II. UVJETI NABAVE:	
2. 1. Način izvršenja	
2.2. Rok  početka isporuke/izvršenja/izvođenja/ odnosno rok trajanja ugovora:	
2.3. Rok valjanosti ponude	
2.4. Mjesto isporuke	
2.5. Rok, način i uvjeti plaćanja:	
2.6. Jamstveni rok	
2.7. Odredbe o cijeni ponude i načinu iskazivanja cijene ponude	
2.8. Kriterij odabira ponude	

III. BITNI UVJETI ZA IZVRŠENJE UGOVORA O NABAVI	
3.1. Jamstva	
3.2. Načelo savjesnosti i poštenja	
3.3. Popis gospodarskih subjekata s kojima je naručitelj u sukobu interesa	
3.4. Planirano trajanje ugovora	
3.5. Kriteriji za odabir gospodarskog subjeta (uvjeti sposobnosti)	

IV. ODREDBE O PONUDI	
4.1.Sastavni dijelovi ponude - Sadržaj ponude	
4.2  Način  izrade i dostave ponude	
4.3.  Rok za dostavu ponude i rok otvaranja ponuda	
4.4 Adresa za dostavu ponude i potrebna naznaka na omotnici ponude	
4.5.  Osoba ili služba zadužena za kontakt:	
4.6 Odabir ponude	
4.7. Posebne odredbe	
4.8. Prilozi pozivu na dostavu ponude	

PRILOZI POZIVU NA DOSTAVU PONUDE	
Prilog I. - Obrazac troškovnika	
Prilog II. - Ponudbeni list	


Naručitelj provodi  postupak nabave za godišnju procijenjenu vrijednost predmeta nabave manju od pragova iz članka 12. St. 1. Zakona bez PDV-a (tzv. jednostavnu nabavu) za koju naručitelj nije obvezan provoditi postupak javne nabave propisan Zakonom o javnoj nabavi. 
Ovim putem pozivamo sve zainteresirane gospodarske subjekte na dostavu ponude (ili: upućujemo  gospodarskim subjektima po vlastitom izboru)  sukladno slijedećim uvjetima i zahtjevima koji predstavljaju osnovne  elemente za izradu ponude:

I. PREDMET NABAVE
1.1. Opis  predmeta nabave:

1.2.   Količina predmeta nabave odnosno opseg predmeta nabave:  

1.3. Procijenjena vrijednost nabave:

II. UVJETI NABAVE:

2. 1. Način izvršenja:  

2.2. Rok  početka isporuke/izvršenja/izvođenja/ odnosno rok trajanja ugovora:

2.3. Rok valjanosti ponude: 

2.4. Mjesto isporuke:

2.5. Rok, način i uvjeti plaćanja:

2.6. Jamstveni rok:

2.7. Odredbe o cijeni ponude i načinu iskazivanja cijene ponude:

2.8. Kriterij odabira ponude: 
												
III. BITNI UVJETI ZA IZVRŠENJE UGOVORA O NABAVI:  
3.1. Jamstva:

3.2. Načelo savjesnosti i poštenja:

3.3. Popis gospodarskih subjekata s kojima je naručitelj u sukobu interesa u smislu članka 76. Zakona o javnoj nabavi  (»Narodne novine«, broj 120/2016., 114/2022)  ili navod da takvi subjekti ne postoje: 

3.4. Planirano trajanje ugovora	

3.5. Kriteriji za odabir gospodarskog subjeta (uvjeti sposobnosti)	

· ODREDBE O PONUDI

Sastavni dijelovi ponude - Sadržaj ponude:

4.2  Način  izrade i dostave ponude

4.3.  Rok za dostavu ponude i rok otvaranja ponuda

4.4. Adresa za dostavu ponude i potrebna naznaka na omotnici ponude:

4.5.  Osoba ili služba zadužena za kontakt:

a) Za pitanja  vezana za tehničke specifikacije predmeta nabave zadužen je: 

b) Za pitanja vezana za postupak nabave zadužena je:

4.6. Odabir ponude:

4.7. Posebne odredbe
												
4.8. Prilozi pozivu na dostavu ponude:	

Prilog I. – Obrazac Troškovnika
Prilog II. - Ponudbeni list 
						





									Odgovorna osoba:

									_______________

   



Prilog I. - Obrazac troškovnika


	Br.
	Naziv 
	Jedinica mjere
	Količina
	Jedinična cijena (u eur)
	Ukupna cijena
 (u eur)

	1.
	
	
	
	
	

	2.
	
	
	
	
	

	3.
	
	
	
	
	

	4.
	
	
	
	
	

	5.
	
	
	
	
	

	6.
	
	
	
	
	

	       UKUPNA CIJENA PONUDE BEZ PDV-a :
	



Prilikom ispunjavanja troškovnika natjecatelj/ponuditelj ukupnu cijenu stavke izračunava kao:
1. umnožak količine stavke i cijene stavke, 

Ponuditelj:




	                                      (tiskano upisati ime i prezime ovlaštene osobe ponuditelja)



                                                                              Potpis i pečat


Mjesto i datum: _____________________________ 



Prilog II. - Ponudbeni list - ispuniti sve stavke obrasca

Ponudbeni list br._______________________


	1.
	
Naziv i sjedište naručitelja:
	

	
	
	

	2.
	Podaci o ponuditelju*:
	

	
	
	

	
	Naziv ponuditelja:
	

	
	Sjedište ponuditelja:
	

	
	Adresa ponuditelja:
	

	
	OIB 
	

	
	Broj računa
	

	
	Navod o tome ponuditelj u sustavu poreza na dodanu vrijednost
	

	
	Adresa za dostavu pošte
	

	
	Adresa e-pošte
	

	
	Kontakt osoba ponuditelja
	

	
	Broj telefona
	

	
	Broj telefaksa
	

	
	
	

	3.
	Predmet nabave
	

	
	
	

	4.
	Cijena ponude u eurima bez poreza na dodanu vrijednost - brojkama
	

	
	
	

	5.
	Iznos poreza na dodanu vrijednost – brojkama
	

	
	
	

	6.
	Cijena ponude u eurima  s porezom na dodanu vrijednost * -  brojkama
	

	
	
	

	7.
	Rok valjanosti ponude
	90 dana od dana otvaranja ponuda  

	
	
	

	8.
	Mjesto i datum 
	

	
	
	



10.    Uz ponudu dostavljamo popis svih sastavnih dijelova i priloga ponude (Sadržaj ponude) uvezanih slijedećim redoslijedom:














								Ponuditelj:




	                     (tiskano upisati ime i prezime ovlaštene osobe ponuditelja)




                                                                              		Potpis i pečat




Napomena:

*  Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.



Prilog 4.

ZAPISNIK  
o pregledu i ocjeni ponuda za nabavu roba i usluga procijenjene vrijednosti do 50.000,00 eura, odnosno za nabavu radova procijenjene vrijednosti do 100.000,00 eura

Sukladno provedenom postupku prikupljanja ponuda za nabavu roba i usluga  procijenjene vrijednosti do 50.000,00 eura, odnosno za nabavu radova procijenjene vrijednosti do 100.000,00 eura (bez PDV-a), izrađen je Zapisnik o pregledu i ocjeni pristiglih ponuda  s prijedlogom odabira najpovoljnije ponude, kako slijedi:

	Evidencijski broj nabave
	Predmet nabave 
	Procijenjena vrijednost nabave

	
	
	



	Kriterij za odabir ponude: 
	Upisati: ekonomski najpovoljnija ponuda 

	Ugovor ili narudžbenica:
	upisati



	Zahtjev za dostavu ponuda upućen je sljedećim ponuditeljima:

	

	

	

	

	



	Analitički prikaz pristiglih  ponuda:  

	
	Ponuditelj
	Ponuditelj
	Ponuditelj

	Naziv, sjedište i OIB ponuditelja 
	
	
	

	Broj i datum zaprimanja ponude u Urudžbenom zapisniku
	
	
	

	Broj i datum ponude
	
	
	

	Cijena ponude bez PDV-a
	
	
	

	Ukupna cijena ponude
	
	
	

	Cijena ponude bez PDV-a nakon računske provjere
	
	
	

	Ukupna cijena ponude nakon računske provjere
	
	
	

	Valuta
	
	
	

	Rok valjanosti ponude
	
	
	

	Rok, način i uvjeti  plaćanja
	
	
	

	Način isporuke
	
	
	

	Rok isporuke
	
	
	

	Ispunjenje zahtjeva u pogledu opisa predmeta nabave i tehničkih specifikacija
	
	
	

	Ispunjenje uvjeta sposobnosti
	
	
	




	
	Rangiranje valjanih ponuda prema kriteriju za odabir ponude:

	1.
	

	2.
	

	3. 
	




	Naziv ponuditelja s kojim naručitelj namjerava sklopiti ugovor o jednostavnoj nabavi ili izdati narudžbenicu: 

	




	Prijedlog  odgovornoj osobi naručitelja za prihvaćanje ponude s obrazloženjem:

	

	

	




	Ime, prezime i potpis osoba koje su izvršile prikupljanje, pregled i ocjenu ponuda: 

	

	

	

	

	





Datum : ______________

Popis priloga: 





Odobrava:















[bookmark: _GoBack]



Ovaj pravilnik oglašen je na oglasnoj ploči Zavoda 30. srpnja 2026. godine, a stupio je na snagu 7. kolovoza 2026. godine.
	

v.d. ravnatelj:

Mladen Oluić, dr.med.

